lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv hbs_lat lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Konkursā “Young Car mechanic” šogad pieteikušies 343 jaunie automehāniķi – ZZ.lv
Vārda dienas svin: Elma, Menarda, Elna
andra.ozola@zz.lv - 09.02.2022 - 13:18
Starptautiskajā automehāniķu profesionālo prasmju konkursā “Young Car mechanic” šogad pirmajā kārtā bija pieteikušies 343 jaunie automehāniķi, no kuriem 56 labākie startēs konkursa otrajā kārtā, aģentūru LETA informēja konkursa starptautiskā projekta vadītājs Armands Umbraško.
Viņš norāda, ka dalībnieku skaita pieaugums no 216 konkursantiem pērn līdz 343 šogad liecina par to, ka konkurss ir kļuvis par būtisku mācību daļu Latvijas profesionālajās izglītības iestādēs. Viena no aktīvākajām profesionālajām izglītības iestādēm 2022.gada konkursā ir Jelgavas tehnikums.
Konkursa otrajā kārtā piedalīsies trīs labākie dalībnieki no katras skolas, kā arī visi, kas saņēma 60 un vairāk punktus. Šajā reizē jaunajiem censoņiem būs jāizpilda teorētiskais tests tiešsaistē, kurā būs 50 jautājumi.
Desmit labākie otrās kārtas dalībnieki iegūs ceļazīmi uz nacionālo finālu, lai cīnītos par balvām sev un skolai, kā arī iespēju šajā vasarā doties uz konkursa noslēdzošo kārtu Ungārijā. Tajā tiksies desmit labākie automehāniķi no desmit dažādām Eiropas valstīm.
Saturs turpināsies pēc reklāmas.
Pirmajā kārtā dalībniekiem bija jāizpilda tests ar 100 dažādiem jautājumiem, par katru pareizu atbildi – viens punkts. Umbraško norāda, ka katru gadu jautājumi atšķiras, un šogad lielāks uzsvars bija uz praktiskajām zināšanām.
Vidējais iegūto punktu skaits šogad bija nedaudz zemāks kā pērn – 2021.gadā vidējais rādītājs bija 51 punkts, šogad tie ir 45 punkti. Umbraško norāda, ka, iespējams, tas saistīts ar zināšanu robiem un praktisko nodarbību samazināšanos attālināto mācību dēļ.
Šogad konkursa starptautiskajā finālā satiksies dalībnieki no Latvijas, Lietuvas, Igaunijas, Polijas, Slovākijas, Ungārijas, Ukrainas, Rumānijas, Bulgārijas un Horvātijas.
Saturs turpināsies pēc reklāmas.
“Young Car mechanic” ir starptautisks konkurss tehnisko skolu audzēkņiem, kas dod iespēju konkursa dalībniekiem parādīt zināšanas, prasmes un iemaņas izvēlētajā profesijā. Tā galvenie mērķi ir veicināt automehāniķa profesijas popularitāti un kvalitāti, dalīties pieredzē, mācību metodēs, veicināt sadarbību starp darba devējiem un izglītības iestādēm, kā arī iepazīstināt izglītojamos ar jaunākajām tehnoloģijām un nākamajiem darba devējiem. Kopējais balvu fonds ir 75 000 eiro. Kopumā starptautiski konkursā iesaistīti vairāk nekā 3000 topošo automehāniķu.
Tikmēr Jelgavas tehnikuma automehāniķu skolotājs Aldis Moškanovs uzsver, ka skolēniem šādas iespējas dod vēl nebijušu pieredzi, jo tas ir starptautisks konkurss, kas notiek neatkarīgi no izglītības iestādes, kurā viņi mācās. Tāpat tas arī ļauj salīdzināt savas zināšanas ar citu profesionālo izglītības iestāžu skolēnu līmeni.
“Savukārt pašai skolai tas noteikti ir prestiža jautājums – ir svarīgi piedalīties, ieinteresēt savus audzēkņus un iegūt labus rezultātus,” pauž skolotājs.
Saturs turpināsies pēc reklāmas.
Jelgavas tehnikuma skolotājs atzīst, ka skolas šogad ļoti novērtē, ka ir iespējams atgriezties atpakaļ klātienē, jo īpaši tāpēc, ka praktiskās nodarbības var vadīt kā ierasts.
“Kad viss bija attālināti, bija skaidri redzams, ka skolēnu zināšanu līmenis ir spēcīgi krities. Organizēt praktiskos uzdevumus attālināti ir ļoti sarežģīti, gandrīz pat neiespējami, jo skolēniem mājās nav tādu iespēju kā izglītības iestādē,” pauž Moškanovs.
Konkursu Latvijā organizē auto un moto rezerves daļu izplatītājs “Inter Cars Latvija” ar “Erasmus+” atbalstu. Konkursa starptautiskie partneri ir “ZF Aftermarket”, “Bosch”, “Schaeffler”, “febi bilstein”, “Elring”, “Meyle”, “Continental”, “Filtron”, “Mann Filter”, “Shell Helix”. Konkursa lokālie partneri: “Autobrava Motors”, “Avar Auto”, BT1 un “Valtek”.
Auto Izglītība Latvijas ziņas
“Latvijas valsts mežu” dabas parkā Tērvetē notiks aktīvās tūrisma sezonas noslēguma svētki
Sestdien Latvijā būs maz nokrišņu
No 1.oktobra Jelgavas novada pašvaldība pieņems iesniegumus valsts atbalstam mājsaimniecībām apkures izdevumu pieauguma daļējai segšanai
Jelgavā siltumapgādes tarifu plāno celt vēl par 9% (papildināta)
Ceturtdien Latvijā reģistrēti 1203 jauni Covid-19 gadījumi un saņemtas ziņas par četriem mirušajiem
Būvindustrijas lielā balva nominācijā “Gada students” – LBTU absolventam Arturam Neiburgam
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.